Samuti on Lottemaal politseipunkt kaotatud-leitud lastele ja nende vanematele ning eraldi soojustuse ja valgustusega telk beebide toitmiseks ning mähkimiseks.
Lasteala on küll piiretega turvatud, kuid ei ole mõeldud lastehoiuna ning sinna on oodatud lapsed koos vanematega. Et lapsed rahuliku südamega toimetada saaksid ja neid ootavatel vanematel igav ei oleks, on Delfi lastealale loonud vanematehoiu.
Vanematehoid on ala, kus lapsevanemad saavad mugavates kott-toolides suurtelt ekraanidelt jälgida lauluväljakul toimuvat, samas hoida silma peal ka mänguhoos lastel. Kuna vanematehoid asub lasteala sees, on seal muust saginast eemal ka veidi rahulikum varjus hinge tõmmata ja uudistele pilk peale heita.
Premia Lottemaa asub Tallinna lauluväljaku laulukaare taga ning on avatud 5. juulil 14.00 – 19.00 ja 6. juulil 11.00 – 17.00.